નવી દિલ્હી, 14 મે : લોકસભા ચૂંટણી 2014 માટેની મતગણતરી 16 મેના રોજ સવારે શરૂ થશે અને બપોર સુધીમાં 16મી લોકસભામાં સરકાર કોણ રચશે તે અંગેનું ચિત્ર સ્પષ્ટ થઇ જશે. મોટા ભાગના લોકો એક્ઝિટ પોલમાં વિશ્વાસ કરી રહ્યા છે. તેમનું માનવું છે કે એક્ઝિટ પોલ સાચા પડશે અને એક્ઝિટપોલમાં જે દર્શાવવામાં આવ્યું તેવા જ પરિણામ બહાર આવશે. આમ થશે તો નરેન્દ્ર મોદીની સરકાર બનશે એ પાક્કી વાત છે. આવા સમયે પ્રશ્ન એ થાય કે નરેન્દ્ર મોદીની સરકારમાં કયું મંત્રીપદ કોને મળશે. નરેન્દ્ર મોદી પોતાના નજીક ગણાતા મિત્રોને કેવી ભેટ આપશે અને પોતાનો વિરોધ કરનારાઓને કેવો સબક શીખવાડશે.